                                              Martfű Város Önkormányzatának

…../2013. (XII.5.) Ö. rendelete a közterületek elnevezésének rendjéről szóló 18/2013.             (VI.28.) Ö. rendelet módosításáról

Martfű Város Önkormányzata az Alaptörvény 32. cikk (2) bekezdése alapján eredeti jogalkotói hatáskörében, a helyi önkormányzatokról szóló 1990. évi LXV. törvény 16. § (1) bekezdésében meghatározott feladatkörében a következőket rendeli el:

1.§ A közterületek elnevezésének rendjéről szóló 18/2013. (VI.28.) Ö. rendelet (továbbiakban rendelet) 1. §. (2) helyébe a következő rendelkezés lép:

E rendelet alkalmazásában:

· közterület: a bel- és külterületi közutak és terek,
· egyéb önkormányzati tulajdonú terület: a közterületen kívül, közhasználatra szolgáló minden olyan önkormányzati tulajdonban álló földterület, amelyet az ingatlan-nyilvántartás ekként tart nyilván.
2.§ A rendelet 2.§ (1) bekezdése helyébe a következő rendelkezés lép:

(1) Minden közterületet el kell nevezni, az egyéb önkormányzati tulajdonú terület elnevezhető.

3.§ A rendelet a következő 3/A. §-al egészül ki:
Az egyéb önkormányzati tulajdonú terület elnevezésének eljárási szabályai, javaslattételi eljárás

(1) Az egyéb önkormányzati tulajdonú terület nevének megállapítása Martfű Város Önkormányzata Képviselő-testületének hatáskörébe tartozik.
(2) Az egyéb önkormányzati tulajdonú terület elnevezését kezdeményezhetik az e rendelet 3. § (2) bekezdésében meghatározottak.
(3) A javaslatot a Képviselő-testület minden bizottsága véleményezi.

(4) Az egyéb önkormányzati tulajdonú terület elnevezéséről szóló döntés közzétételéről kifüggesztett hirdetmény útján, valamint az Önkormányzat honlapján és a helyi újságban kell gondoskodni.

4.§ A rendelet a kihirdetését követő napon lép hatályba és a hatálybalépését követő napon hatályát veszti.

